# María Isabel Perelló Doménech

Maria Isabel Perelló Domenech (Sabadell, Bartzelona, Katalunia, 1958ko martxoaren 18a) bartzelonar-coruñar abokatua, epailea da, Espainiako Auzitegi Goreneko magistratua 2009tik. 2024ko irailaren 4an, Espainiako Botere Judizialaren Kontseilu Nagusiko eta Auzitegi Goreneko presidentea izan zen lehen emakumea izan zen.

## Bizitza

Bartzelona probintzian dagoen Sabadell herrian jaio zen, 1958ko martxoaren 18an. Umea zela, familia Coruñara joan zen bizitzera eta bertan hazi zen. Coruñako Mariaren Lagundian ikasi zuen eta Zuzenbidean lizentziatu zen Santiagoko Unibertsitatean. 1981ean, Kriminologiako diplomatura lortu zuen Madrilgo Unibertsitate Konplutentsean, eta, urtebete geroago, Cesar Carlos graduondoko ikastetxe nagusian hasi zen, epailetzarako oposizioa prestatzen.

### Epaile ibilbidea

1985ean sartu zen Ibilbide Judizialean. Coruñako Carballo eskualdeko epaitegian jardun ostean, Mahongo (Menorca) Lehen Auzialdi eta Instrukzioko Epaitegian, Bartzelonako Probintzia Auzitegian eta Kataluniako Auzitegi Nagusian lan egin zuen.
Administrazioarekiko auzietako magistratu espezialista da. Andaluziako Justizia Auzitegi Nagusiko Administrazioarekiko Auzien Salan (1991) eta Auzitegi Nazionaleko Administrazioarekiko Auzien Salan (1994) aritu zen. 1993an Auzitegi Konstituzionalean legelari izatera pasatu zen, eta kargu horretan jarraitu zuen 2003ra arte.
2009an Auzitegi Goreneko magistratu mailara igo zen, eta Administrazioarekiko Auzien Salan bete zuen bere lana. Kargu horretan, kontrol ekonomikoan espezializatu zen, erakunde arautzaileen jarduera gainbegiratuz, hala nola Merkatuen eta Lehiaren Batzorde Nazionalarena edo Espainiako Bankuarena.
2022an Auzitegi Konstituzionaleko magistratu izateko hautagaia izan zen. 2024an, Auzitegi Goreneko eta Botere Judizialaren Kontseilu Nagusiko presidente aukeratu zuten, eta posizio horretan zegoen lehen emakumea izan zen. Kontsentsuzko hautagai gisa aurkeztu zuten, eta Kontseiluko 20 kideetatik 16ren babesa lortu zuen. Erregeak izendatu ostean, hurrengo egunean zin egin zuen Auzitegi Gorenaren aurrean, eta karguaz jabetu zen Auzitegi Gorenaren Osoko Bilkuran.
Demokraziarako emakumezko epaile eta gizonezko epaileen elkarteko kidea da.

## Erreferentziak

* 1 2 García, Pedro Jiménez. (2024-09-03). «Isabel Perelló se convierte en la primera mujer en presidir el Poder Judicial» Cadena SER.
* ↑ «El CGPJ elige por 16 votos a la progresista Isabel Perelló como nueva presidenta del Poder Judicial» ELMUNDO 2024-09-03.
* ↑ Vázquez, Cristina Gallardo,Ángeles. (2024-09-03). «Isabel Perelló, la 'tapada' discreta y feminista que ha logrado superar los vetos para presidir el Supremo y el CGPJ» El Periódico.
* ↑ Redacción. (2023-03-18). Nace María Isabel Perelló Doménech, magistrada del Tribunal Supremo | E&J. .
* 1 2 «Isabel Perelló, una coruñesa de pro nacida en Sabadell, primera presidenta del CGPJ» La Voz de Galicia 2024-09-03.
* ↑ SER, Redacción. (2024-09-03). «Quién es Isabel Perelló, la nueva presidenta del Poder Judicial» Cadena SER.
* ↑ «Perelló Doménech, María Isabel | CGPJ | Poder Judicial | Tribunal Supremo | Portal de Transparencia | Biografías» www.poderjudicial.es.
* ↑ Consejo General del Poder Judicial. (8 de mayo de 2009). «Real Decreto 635/2009, de 17 de abril, por el que se promueve a la categoría de Magistrada del Tribunal Supremo a doña María Isabel Perelló Domenech.» www.boe.es.
* ↑ Vázquez, Cristina Gallardo,Ángeles. (2024-09-03). «El CGPJ retoma su debate con la magistrada progresista Isabel Perelló como posible candidata de consenso» El Periódico.
* ↑ «Isabel Perelló, primera mujer que preside el CGPJ y el Supremo como candidata de consenso» El Español 2024-09-03.
* 1 2 Vázquez, Cristina Gallardo,Ángeles. (2024-09-03). «El CGPJ retoma su debate con la magistrada progresista Isabel Perelló como posible candidata de consenso» El Periódico de España.
* ↑ Jefatura del Estado. (4 de septiembre de 2024). «Real Decreto 888/2024, de 3 de septiembre, por el que se nombra Presidenta del Tribunal Supremo y del Consejo General del Poder Judicial a doña María Isabel Perelló Doménech.» www.boe.es.
* ↑ «Isabel Perelló promete ante el Rey como nueva presidenta del Supremo y el CGPJ» OndaCero 2024-09-04.

## Kanpo estekak

* Datuak: Q130223431